અમદાવાદના સુભાષબ્રિજ નજીક રહેતા વેપારી વિદ્યાનંદ દોષને એક ગઠિયાએ બેંક મેનેજર તરીકે ઓળખ આપી રૂ.૩૯૦૦૦ની ઠગાઈ કરી હતી. એક વ્યક્તિએ કેનેરા બેંકના મેનેજર તરીકે ઓળખ આપી કહ્યું, “તમારું ડેબિટ કાર્ડ બ્લોક થઈ ગયું છે, તમારો પાસવર્ડ અને આધાર કાર્ડનો નંબર આપો.” વિદ્યાનંદે પાસવર્ડ અને આધાર કાર્ડ નંબર આપી દીધા. થોડા સમય બાદ પેટીએમ પર રૂ.૩૯ હજારનું ટ્રાન્ઝેક્શન થયાનો મેસેજ આવ્યો ત્યારે ખબર પડી કે તેમની સાથે છેતરપિંડી આચરાઈ છે. એ પછી તેમણે આ અંગેની ફરિયાદનોંધાવી હતી.